Мајсен

Мајсен (; ; ) — град со околу 30.000 жители на 25 километри северозападно од Дрезден на двата брега на реката Елба во Саксонија, во источна Германија. Мајсен е дом на прочуениот завод за мајсенски порцелан, замокот Албрехтсбург, готската катедрала и црквата Frauenkirche. Градот претставува административно седиште на истоимениот округ.

 Историја 

Мајсен понекогаш е нарекуван „Лулка на Саксонија“. Градот настанал од раната словенска населба Mis(s)ni, именувана по малата река Mis(s)na, денес Мајсабах (види Miesbach/Musbach/Mosbach), населена од словенското племе Гломаче и била основана како германски град од кралот Хенрик Птичарот во 929. Во 968, била основана Мајсенската епископија и Мајсен станал епископско седиште на епископот. Католичката епископија била потисната во 1581, откако епископијата ја прифатила протестантската реформација (1559), но била повторно создадена во 1921, најпрвин во Бауцен, а сега во католичката црква „Хофкирхе“ во Дрезден.

Грофовијата Мајсен било основано во 968 со градот како негов главен град. Како пазарен град во 1000, Мајсен преминал во Кралството Полска во 1018 под водство на Болеслав I, потоа во рацете на царот Конрад II во 1032 и на династијата Ветин во 1089. Градот бил на линијата на источното населување Ostsiedlung, или интензивното населување на Германци на руралните словенски земји источно од Елба. Градот ги добил градските права во 1332.

Изградбата на катедрлата во Мајсен била започната во 1260 на истиот рид, како и замокот Албрехтсбург. Поради недостатокот на простор, катедралата е една од најмалите катедрали во Европа. Црквата е исто така позната како една од најчистите примери на готска архитектура.

Во текот на Втората светска војна, во градот постоел подкамп на концентрациониот камп Флосенбирг.Кристин О‘Киф. Концентрациони логори. tartanplace.com

 Порцелан 


Мајсен е познат по производството на порцелан, засновано на големите месни резерви на глина (каолин) и потер глина. Порцеланот од Мајсен бил првиот висококвалитетен порцелан изработен надвор од Ориентот.

Првиот европски порцен бил произведен во Мајсен во 1710, кога била отворена кралската порцеланска фабрика во Албрехтсбург. Во 1861, била преместена во речната долина Triebisch, близу Мајсен, каде фабриката за порцелан се наоѓа и денес. Заедно со порцеланот, се изработувале и други керамики.

 Главни знаменитости 


Албрехтсбург, поранешна резиденција на династијата Ветин, е сметан како прв замок, кој бил користен како кралска резиденција го германското говорно подрачје. Изграден помеѓу 1472 и 1525, тој е прекрасен пример на готскиот стил. Бил обновен во 19-от век со разни мурали, посветени на саксонската историја. Денес, замокот е музеј. Во близина е готската катедрала во Мајсен од 13-от век (Meißner Dom), чија капела е една од најпознатите места за погребувања на семејството Ветин. Ридот на кој се наоѓаат замокот и катедрлата нуди извонреден поглед над покривите на стариот град.

Историскиот округ Мајсен се наоѓа главно околу главниот плоштад на подножјето на ридот. Содржи многу згради со ренесансна архитектура. Исто така, извонреден е погледот од 57-метри високата кула на Frauenkirche (Богородична црква), која се наоѓа на местото на стариот плоштад. Оваа црква, немојте да бидете збунети со Dresden Frauenkirche, била првпат спомената во декрет од 1205, издаден од бискупот Дитрих II и потоа околу 1450 била обновена во доцен готски стил. Нејзината кула го има првиот порцелан, произведен во 1929 во чест на прославата за 1000 годишнината на градот. Друга туристичка знаменитост е светски познатата фабрика за порцелан.

Во Мајсен се одржуваат неколку фестивали од пролетта до есента, како што се керамичкиот пазар или Weinfest, кој го прославува виното. Виното од Мајзен се произведува од виновите лози сместени до речната долина на Елба (Elbtal) околу градот, дел од саксонскиот вински регион, еден од најсеверните вински региони во Европа.

 Познати жители 

 Свети Бено — бискуп од Мајсен, роден околу 1010 во Хилдесхајм, умрел 16 јуни 1106
 Хајнрих Фрауенлоб — поет, роден 1250/60, умрел 29 ноември 1318 во Мајнц
 Јохан Клај — поет, роден 1616, умрел 16 февруари 1656 во Кицинген
 Јохан Елиас Шлегел (1719–1749) — критичар и писател
 Јохан Адолф Шлегел (1721–1793) — писател и свештеник
 Самуел Ханеман (1755–1843) — доктор
 Хан Филип (1917–1943) — борбен пилот
 Ралф Шуман (р. 1962) — олимписки стрелец

 Збратимени градови 

Мајсен е збратимен со следниве градови:

  Витри сир Сена, Франција, од 1973
  Арита, Јапонија, од 1979
  Крф, Грција, од 1996
  Прово, Јута, САД, од 2001

 Поврзано 
 Мајсенски порцелан

 Наводи 

 Надворешни врски 

 Официјална страница 
 Гига-католик
 Музеј за порцелан Мајсен 
 Туристички информации 
 Семрежна камера во Мајсен  


Категорија:Градови во Саксонија
Категорија:Вински региони во Германија
Категорија:Мајсен (округ)